Retningslinjer for valgkomitéen
(Fastsatt av [representantskapet/generalforsamlingen] [dato].)


1. MANDAT
Valgkomiteens mandat fremgår av selskapsavtalens/vedtektenes § [X].

2. OPPGAVER
Valgkomiteens oppgaver er å avgi innstilling til
· [representantskapet/generalforsamlingen] om valg av [aksjonær-/eier]valgte medlemmer til styret og honorar til medlemmer av styret
· [representantskapet/generalforsamlingen] om valg av og honorar til medlemmer av valgkomiteen;

3. SAMMENSETNING, VALG OG GODTGJØRELSE

3.1. Valgkomiteen er sammensatt og valgt som fastsatt i [selskapsavtalens-/vedtektenes] § [X]. Valgkomiteen skal være uavhengig av styret og daglig ledelse.

3.2. Valgkomiteens medlemmer velges normalt for kommunevalgperioden.

3.3. [Representantskapet/generalforsamlingen] fastsetter godtgjørelse til valgkomiteen. Valgkomiteens kostnader bæres av selskapet.

4. SAKSBEHANDLINGSREGLER

4.1. Møter i valgkomiteen avholdes etter innkalling fra komiteens leder. Hvert av valgkomiteens medlemmer kan kreve at det innkalles til møte. Komiteens leder vurderer om at det skal avholdes fysiske møter eller om møte kan avholdes på annen måte. 

4.2. Fra komiteens møter føres det protokoll som signeres av de tilstedeværende medlemmer.

4.3. Styrets leder og daglig leder skal, uten å ha stemmerett, innkalles til minst ett møte i valgkomiteen før den avgir sine endelige innstillinger.

4.4. I sitt arbeid kan valgkomiteen ta kontakt med bl.a. aksjonærer/eiere og styrets medlemmer, den daglige ledelse samt eksterne rådgivere. [Det skal legges til rette for at aksjonærer/eiere kan fremsette forslag om kandidater til styre og valgkomité.] I den utstrekning det er hensiktsmessig bør valgkomiteen orientere [representantskapet/generalforsamlingen] om sitt arbeid og drøfte prinsipielle sider ved dette.

4.5. Valgkomiteen skal legge vekt på at de foreslåtte kandidater har den nødvendige erfaring, kompetanse og kapasitet til å utføre de aktuelle vervene på en tilfredsstillende måte og at det skjer hensiktsmessig utskifting i de aktuelle verv. Det skal også legges vekt på rimelig representasjon mhp. kjønn og bakgrunn samt på styremedlemmenes uavhengighet i forhold til selskapet.

4.6. Valgkomiteens innstillinger skal oppfylle de krav til sammensetning av styre som til enhver tid måtte følge av gjeldende lovgivning og aksjonærenes/eiernes forventninger til styret angitt i de respektive eierskapsmeldinger. Valgkomiteen skal se hen til de anbefalinger om sammensetning av styre og valgkomité som følger av Norsk anbefaling om eierstyring og selskapsledelse, KS sine «Anbefalinger om eierskap, selskapsledelse og kontroll», og eventuelt andre relevante anbefalinger om god eierstyring (corporate governance). Valgkomiteen skal innhente styrets egenevaluering.

4.7. Kandidatene som foreslås av valgkomiteen, må være forespurt om de er villige til å påta seg vervet de foreslås til.

4.8. Valgkomiteens innstillinger skal begrunnes, og skal inneholde relevant informasjon om kandidatene. Eventuelle dissenser skal fremgå av innstillingene.

5. BEHANDLING AV VALGKOMITEENS INNSTILLINGER

5.1. Valgkomiteens innstilling til [representantskapet/generalforsamlingen] om valg av [aksjonær-/eier]valgte medlemmer og varamedlemmer til medlemmer av valgkomiteen bør foreligge så tidlig at den kan sendes til aksjonærene/eierne sammen med innkallingen til den aktuelle [generalforsamlingen/representantskapet].

5.2. Komiteens leder, eller den vedkommende måtte bemyndige, fremlegger innstillingen for [generalforsamlingen/representantskapet], herunder en redegjørelse for hvordan komiteen har arbeidet.
